	
[image: image1.wmf]

	REPUBLIKA HRVATSKA

ZADARSKA ŽUPANIJA
OPĆINA ŠKABRNJA

Jedinstveni upravni odjel

	

	

	KLASA: 112-01/22-01/03
URBROJ: 2198-5-03-22-2
Škabrnja, 10. lipnja 2022. godine


Na temelju odredbe članka 28. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18 i 112/19, u nastavku teksta: ZSN), Pravilnika o unutarnjem redu Jedinstvenog upravnog odjela Općine Škabrnja (Službeni glasnik Općine Škabrnja br. 04/22), a u skladu s Planom prijma u Jedinstveni upravni odjel Općine Škabrnja za 2022. godinu (Službeni glasnik Općine Škabrnja br. 04/22), pročelnica Jedinstvenog upravnog odjela Općine Škabrnja objavljuje
OGLAS
za prijam u službu na radno mjesto „Viši referent za komunalne poslove i prostorno planiranje“
u Jedinstvenom upravnom odjelu Općine Škabrnja

- 1 izvršitelj/ica na određeno vrijeme do povratka duže odsutne službenice
Opći uvjeti za prijam u službu su: 
· punoljetnost,

· hrvatsko državljanstvo,

· zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidati moraju ispunjavati sljedeće posebne uvjete za prijam u službu:

· sveučilišni prvostupnik ili stručni prostupnik ekonomske struke, građevinske struke ili javne uprave ,  

· najmanje jednu godinu radnog iskustva na odgovarajućim poslovima
· organizacijske vještine
· komunikacijske vještine,
· položen državni stručni ispit
· dobro poznavanje rada na računalu.
Uvjet obrazovanja ispunjavaju i kandidati koji su po ranijim propisima stekli višu stručnu spremu ekonomske struke, građevisnke struke  ili javne uprave.
Na oglas se mogu javiti i osobe koje nemaju položen državni stručni ispit uz obvezu da ga polože u zakonskom roku.
Na oglas se mogu javiti osobe oba spola, a izrazi koji se koriste u ovom oglasu za osobe u muškom rodu upotrebljeni su neutralno i odnose se na muške i ženske osobe.

U službu ne mogu biti primljene osobe za koje postoje zapreke iz članka 15. i članka 16. Zakona.

Kandidat koji ima pravo prednosti kod prijma u službu prema posebnom zakonu, dužan je u prijavi na oglas pozvati se na to pravo i ima pravo prednosti u odnosu na ostale kandidate samo pod jednakim uvjetima. Da bi ostali pravo prednosti pri zapošljavanju, kandidati koji ispunjavaju uvjete za ostvarenje tog prava, dužni su uz prijavu na oglas priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomunuto pravo.
Uz prijavu na oglas kandidati su dužni priložiti sljedeće priloge: 

a) životopis,

b) dokaz o hrvatskom državljanstvu (preslika domovnice) ili preslika osobne iskaznice,

c) dokaz o stručnoj spremi (presliku diplome kojom se potvrđuje ispunjavanje uvjeta stupnja obrazovanja (stručne spreme) i struke 
d) dokaz da kandidat ima radno iskustvo na odgovarajućim poslovima u trajanju od najmanje jedne godine (potvrda ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje), 

e) uvjerenje Općinskog suda da se protiv kandidata ne vodi kazneni postupak i da nije pravomoćno osuđen za kaznena djela iz članka 15. stavak 1. Zakona, ne starije od 6 (šest) mjeseci od dana objave ovog Oglasa,

f) vlastoručno potpisanu izjavu da za prijam u službu ne postoje zapreke iz članka 15. i 16. Zakona,
g) dokaz o zdravstvenoj sposobnosti 

h) dokazi o ostvarivanju prava prvenstva. 

Uvjerenje o zdravstvenoj sposobnosti izabrani kandidat dostavlja prije donošenja rješenja o prijmu u službu.
U Jedinstvenom upravnom odjelu Općine Škabrnja nije osigurana zastupljenost pripadnika nacionalnih manjina sukladno Ustavom zakonu o pravima nacionalnih manjina („Narodne novine“ broj 155/02, 47/10, 80/10, 93/11).

Osobni podaci kandidata obradit će se isključivo u svrhu provedbe oglasa sukladno Zakonu o provedbi Opće uredbe o zaštiti podataka (Narodne novine broj 42/18) i Uredbe (EU) 2016/679.

Urednom prijavom na Oglas smatra se prijava koja sadrži sve podatke i priloge navedene u Oglasu.
Nepravodobne i nepotpune prijave na ovaj Oglas neće se razmatrati niti će podnositelji takvih prijava biti pozvani da dopune prijavu. Osoba koja ne podnese pravovremenu i urednu prijavu ili ne ispunjava formalne uvjete iz Oglasa, ne smatra se kandidatom prijavljenim na Oglas.
Kandidatom prijavljenim na Oglas smatra se samo ona osoba koja podnese pravodobnu i urednu prijavu te koja ispunjava formalne uvjete iz Oglasa.

S kandidatima prijavljenima na Oglas koji podnesu pravodobnu i urednu prijavu, te koji ispunjavaju formalne uvjete Oglasa, provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti, smatra se da je povukao prijavu na Oglas.
Na web stranici Općine Škabrnja www.opcina-skabrnja.hr, objaviti će se opis poslova i podaci o plaći radnog mjesta koje se popunjava Oglasom, način obavljanja prethodne provjere znanja i sposobnosti kandidata, kao i područje provjere te pravni i drugi izvori za primanje kandidata.
Povjerenstvo za provedbu Oglasa, utvrdit će listu kandidata koji ispunjavaju formalne uvjete iz Oglasa, te će na web stranici www.opcina-skabrnja.hr i na oglasnoj ploči Općine Škabrnja objaviti mjesto i vrijeme održavanja prethodne provjere znanja i sposobnosti, najmanje 5 dana prije održavanja provjere.

Pisane prijave na Oglas s traženim prilozima podnose se u roku od 8 dana od objave na adresu: Općina Škabrnja, Povjerenstvo za provedbu Oglasa, Trg dr.Franje Tuđmana 6, 23223 Škabrnja, s naznakom: „Prijava na Oglas za prijam u službu na određeno vrijeme na radno mjesto „Viši referent za komunalne poslove i prostorno planiranje“.
O rezultatima Oglasa kandidati će biti obaviješteni u zakonskom roku.

Anđela Ražov Tkalčec, mag.oec.

